b'\n_START_ARTICLE_\nSre\xc4\x8dko Prijatelj\n_START_SECTION_\nPrijetje in zapor\n_START_PARAGRAPH_\nLeta 2010 je bil odveden v preiskovalni zapor zaradi suma izsiljevanja. Kot prvi poslanec v zgodovini Slovenije je bil v \xc4\x8dasu aktivnega mandata obsojen na zaporno kazen petih let in dveh mesecev enotne zaporne kazni zaradi izsiljevanja, samovolje in nedovoljenega prometa z oro\xc5\xbejem. 12. marca 2010 je Vi\xc5\xa1je sodi\xc5\xa1\xc4\x8de v Kopru potrdilo sodbo, hkrati pa zmanj\xc5\xa1alo dol\xc5\xbeino zaporne kazni in sicer na \xc5\xa1tiri leta. 21. aprila 2011 so ga premestili iz koprskega zapora, kjer je do sedaj prestajal priporno in zaporno kazen, v osrednji slovenski zapor na Dobu. Januarja 2013 je bil zaradi prejemanja in dajanja daril pri poslih Luke Koper na Orle\xc5\xa1ki gmajni obsojen \xc5\xa1e na tri leta zaporne kazni.'